નવી દિલ્હીમાં બપોરે સવાબાર વાગ્યે યોજાયેલી વેબ ઇવેન્ટમાં જાહેર થયેલાં આ બન્ને ડિવાઇસ ૨૫ સપ્ટેમ્બરથી ભારતના સ્ટોર્સમાં ઉપલબ્ધ થશે. આ બન્ને ડિવાઇસની સત્તાવાર કિંમતની વાત કરીએ તો ગૅલૅક્સી નોટ ૩ની ૪૯,૯૦૦ રૂપિયા અને ગિયર સ્માર્ટવૉચની ૨૨,૯૯૦ રૂપિયા રાખવામાં આવી છે. જોકે હાલમાં આ સ્માર્ટવૉચ ફક્ત ગૅલૅક્સી નોટ ૩ અને આ ઇવેન્ટમાં જ લૉન્ચ કરાયેલા ગૅલૅક્સી ટૅબ્લેટ નોટ ૧૦.૧ સાથે જ કામ કરી શકશે એમ કંપનીએ જણાવ્યું હતું.